b"\n_START_ARTICLE_\nLa Palma (revista)\n_START_SECTION_\nLa Palma i la Renaixen\xc3\xa7a a Mallorca\n_START_PARAGRAPH_\nJosep Meli\xc3\xa0 va escriure que aquesta cosa tan convencional que en diuen Renaixen\xc3\xa7a es va produir a Mallorca entre el 1840 (l'any d'aparici\xc3\xb3 de la revista) i el 1904 (els Jocs Florals a Palma). En la seva primera etapa la Renaixen\xc3\xa7a, segons Meli\xc3\xa0, es limit\xc3\xa0 a comprovar un fet: que a Mallorca \xc3\xa9s prossible que la literatura, que la cultura, transcendeixi a sectos socials nous i m\xc3\xa9s amplis que en el passat. La cultura arriba ara a la petita clase social dels propietaris rurals, als botiguers i funcionaris. Per tant el proc\xc3\xa9s cultural renaixentista va unit a un proc\xc3\xa9s de canvi socioecon\xc3\xb2mic que amplia l'abast de la cultura en general en el si de la societat mallorquina._NEWLINE_El romanticisme, tal com l'introdu\xc3\xad la revista La Palma, va ser un romanticisme conservador mantenidor de l'escala de valors tradicional i cat\xc3\xb2lic a ultran\xc3\xa7a, que ser\xc3\xa0 al capdavall, malgrat les tensions que encara han d'enregistrar-se, el tonificador d'una Renaixen\xc3\xa7a moderada El romanticisme de La Palma, doncs, es tracta d'un romanticisme de to arqueol\xc3\xb2gic, moralista i que revaloritza la tradici\xc3\xb3 de la literatura popular, encara que se sol expressar en castell\xc3\xa0.\n_START_SECTION_\nEls contenguts\n_START_PARAGRAPH_\nRedactada del tot en castell\xc3\xa0, La Palma \xc3\xa9s una expressi\xc3\xb3 d'un moviment ideol\xc3\xb2gic que havia de fer possible la Renaixen\xc3\xa7a. En els seus 30 n\xc3\xbameros, fins al 3 de maig de 1841, la revista marca una l\xc3\xadnia de pensament. Ja ho diuen els fundadors jam\xc3\xa1s transigiremos en lo que afecta a la moralidad i a la religi\xc3\xb3n. Un cop feta aquesta proclama, no fa falta dir que La Palma \xc3\xa9s lluny del que foren El Vapor o El Europeo. Al cap i a la fi, la imatge que ens ha arribat \xc3\xa9s la dels seus propis creadors. per tant l'embranzida renaixentista va existir, per\xc3\xb2 era escassa, moderada i conservadora. A la revista La Fe (1844-46), dirigida per Josep Maria Quadrado ja no hi haur\xc3\xa0 valors renaixentistes ni regionalistes. Per tant a La Palma hi hauria poc de verament renaixentista. Si de cas l'afirrmaci\xc3\xb3 m\xc3\xa9s pr\xc3\xb2pia seria de publicaci\xc3\xb3 renaixentista._NEWLINE_La Palma va dedicar atenci\xc3\xb3 a la hist\xc3\xb2ria de Mallorca, a la literatura, a les seves tradicions i cultura popular, a la seva literatura medieval. Destaquen alguns articles de Josep Maria Quadrado com Palma en el siglo XV i la s\xc3\xa8rie de cinc treballs sobre De las Comunidades en Mallorca i Poetas mallorquines. Tamb\xc3\xa9 s\xc3\xb3n interessants els article d'Antoni Maria de Montis sobre costums mallorquins. La literatura de creaci\xc3\xb3 anava de banda de Tom\xc3\xa0s Aguil\xc3\xb3 i Forteza. Mentrestant tamb\xc3\xa9 parlava de les \xc3\xb2peres de Bellini, de Victor Hugo, Lamartine, Manzoni, Byron Corneille, Racine,  i Schiller. Els fundadors d'aquesta publicaci\xc3\xb3 varen ser Josep Maria Quadrado, Antoni Montis i Tom\xc3\xa0s Aguil\xc3\xb3 i Forteza. Excepcionalment inclogu\xc3\xa9 dues col\xc2\xb7laboracions de Gabriel Rossell\xc3\xb3 i Jaume Pujol (aquest darrer public\xc3\xa0 l'article De los dialectos considerados coin relaci\xc3\xb3n a la literatura, inicialment atribu\xc3\xaft a Josep Maria Quadrado, en el qual condemnava les possibilitats de la llengua i la literatura catalana."